Polyhymnia

**Polyhymnia**, eller **Polymnia**, (gresk: Πολύμνια; «med mange hymner») var i henhold til gresk mytologi én av de ni musene. Hun var gudinne for hymnediktning og mimisk kunst. Som sine åtte søstre var hun datter av gudene Zevs og Mnemosyne.

Med Oiagros, en mytisk konge i Trakia, ble hun mor til Orfeus, men vanligvis er det hennes søster Kalliope som fremmes som hans mor.

Hennes navn er avledet fra de greske ordene *poly-*, «mange», og *hymnos*, «lovprise» eller «hymne».

## De hellige kunstarter
I tillegg til å være beskytter av den hellige poesi, hellige hymne og dans, ble hun også påkalt for veltalenhet og som beskytter av jordbruket. I klassisk tid da hver av musene ble tilskrevet en særskilt kunstnerisk og litterært sfærer, ble hun navngitt som musen særskilt for de religiøse hymner. Av den grunn er hun avbildet som meget alvorlig, tankefull og ettertenksom, og holder ofte en finger opp mot munnen mens hun støtter den ene albuen mot en søyle, kledd i en lang kappe og slør.

## Omtale i antikken
I henhold til Hesiod ble det antatt at hun hadde funnet opp lyren, skjønt det var også myter om at guddommen Hermes var oppfinneren.

Diodorus Siculus skrev om Polyhymnia at «ved hennes store *(polle)* lovprisninger *(humnesis)* bringer særpreg til skribenter hvis verker har vunnet dem udødelig berømmelse.»

Nonnos beskrev en scene i bryllupet til Kadmos og Harmonia hvor de ni musene spilte: «Polymnia, dansens fødselshjelper, veivet sine armer og skisserte i luften et bilde med fullstendig lydløs stemme, snakket med hendene og beveget øynene i et livaktig bilde av stillhet, fylt med mening.»

Polyhymnia opptrer i Dantes *[[Den guddommelige komedie]]*: *Paradiso*, kanto XXIII, linje 56.

## Musene
De ni muser er:
* *[[Erato]]* (lyrisk diktning)
* *[[Evterpe]]* (elegisk diktning)
* *[[Kalliope]]* (episk diktning)
* *[[Kleio]]* (historieskrivning)
* *[[Melpomene]]* (tragedie) 
* *Polyhymnia* (mimisk kunst) 
* *[[Terpsikhore]]* (dans)
* *[[Thalia]]* (komedie) 
* *[[Urania]]* (astronomi)

## Galleri

Fil:Palazzo dei gran maestri di rodi, sala delle muse, mosaico delle nove muse da kos 09 polimnia.JPG|Polyhymnia, romersk mosaikk
Fil:Polyhymnia monte calvo.jpg|Polyhymnia, romersk statue, 100-tallet e.Kr.
Fil:1739 - Milano - Via Morigi - Statua 700sca di Polinnia - Foto Giovanni Dall'Orto - 18-May-2007.jpg|Polyhymnia, tilhørende samling av barokkstatuer, Milano
Fil:22.Brunnenwand mit Polyhymnia(1857)-Friedrich Ochs-Sanssouci-Mittlerer Lustgarten Steffen Heilfort.JPG|Polyhymnia, Friedrich Ochs, 1857
Fil:Polyhymnia Rosensteinmuseum.jpg|Polyhymnia, Schloss Rosenstein Museum, Stuttgart
Fil:Polyhymnia01 pushkin.jpg|Polyhymnia, hode, Pusjkinmuseet, Moskva
Fil:Lyon Mosaïque de la muse Polymnie de la salle Rameau.jpg|Polyhymnia (utsnitt), Lyon
Fil:Polyhymnia the Muse of Lyric Poetry by Giovanni Baglione.jpg|Polyhymnia, Giovanni Baglione, 1620
Fil:Anonimo Ferrarese by Francesco del Cossa.jpg|Polyhymnia, Francesco del Cossa, 1455-1460
Fil:Polyhymnia, Muse of Eloquence by Simon Vouet.jpg|Polyhymnia, muse for veltalenhet, Simon Vouet, 1600-tallet
Fil:Polyhymnia by Giuseppe Fagnani.jpg|Polyhymnia, Giuseppe Fagnani, 1869


## Referanser


## Eksterne lenker
* 
* «Polyhymnia», *Theoi Project*
* Polyhymnia in painting
* Warburg Institute Iconographic Database , ca 50 bilder i database